Jabarkan Kemudahan asas dari Kampung Pak Kiang dalam bahasa melayu

KAMPUNG Pak Kiang pada asalnya merupakan perkampungan masyarakat Siam yang terbesar di daerah ini. Nama asal Kampung Pak Kiang adalah Kampung Kijang berikutan usaha penduduk waktu itu menangkap seekor kijang yang masuk ke kampung tidak berjaya, namun lama kelamaan panggilan nama kampung itu ditukar kepada Pak Kiang iaitu sejenis nama tumbuh-tumbuhan yang juga berasal daripada bahasa Melayu.

Menurut Pengerusi Persatuan Masyarakat Siam Malaysia Cawangan Terengganu, Siri Neng Buah, perkampungan Siam itu dibuka pada 1890-an oleh datuknya, Nai Deng Suksai yang berasal dari Tak Bai yang ketika itu masih di bawah kekuasaan Kelantan, antara tahun 1890 dan 1891.

Selepas kira-kira empat tahun membuka perkampungan itu, dia dilantik salah seorang dalam kepimpinan lama daerah Besut oleh Raja Besut ketika itu, sebagai Kapitam Siam dan digelar Tok Long Merah.

Masyarakat Melayu setempat pula menggelari datuknya dengan nama Tok Pawah dan beliau pernah ditugaskan sebagai jurubahasa antara pegawai tinggi kerajaan Siam dengan Tok Bahaman dan Mat Kilau. Selepas kampung dibuka oleh Tok Pawah, masyarakat Siam dari Semerak, Pasir Putih, Kelantan yang menjadi pelarian ketika Perang Tok Janggut sekitar 1915 turut berhijrah ke kampung berkenaan.

Penduduk kampung masa itu melaksanakan sistem pertanian sara diri seperti menanam padi, kelapa, tembakau selain terdapat binatang buruan iaitu babi hutan yang banyak," katanya. Mereka turut membela ayam, lembu dan kerbau, namun penduduk Siam di kawasan tersebut tidak menternak babi kerana memahami sensitiviti orang Melayu.